 I-SAHRC izoxoxisana nodokotela waseLimpopo ocwasa ngokwebala News24I-SAHRC izoxoxisana nodokotela waseLimpopo ocwasa ngokwebalaJohannesburg - IKhomishana yamaLungelo abantu ithi izoxoxisana nodokotela waseLimpopo ngenhloso yokumyekisa ukucwasa iziguli zakhe ngokwebala.IHuman Rights Commission HRC ithi uma yehluleka udaba izoludlulisela enkantolo.Abaphenyi be-HRC, abavakashele endaweni yalo dokotela asebenzela kuyo eMokopane ngoLwesithathu, bafice amagumbi amabili okubonana nodokotela kanjalo nezindlu zangasese ezimbili ezihlukene zabantu abansundu kanye nelinye labamhlophe.OLUNYE UDABA:Usobishini umculi kamaskandi ocula ngabokufikaOmunye wabaphenyi uVictor Machidula, uthe okwenzeka lapha ngaphakathi kucacile ukuthi kunokucwasa okuqhubekayo. Uthi ngisho noma usungene ngaphakathi egumbini likadokotela izinto zihlukaniswengokuthi ungoweliphi ibala.Kunezindawo ezimbili ezahlukene okwamukelwa kuzo iziguli, zebala elimhlophe nelimnyama, ngisho namabhuku okubhalwa kuwo kunawabebala elimnyama nelabamhlophe.Khonamanjalo, amaphoyisa kudingeke ukuba abizelwe kule ndawo ngemuva kokuqubuka kwengxabano phakathi kwesiguli nomunye wabaphenyi. 